Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu varoitti, että Iran tavoittelee ydinasetta, -
vaikka se solmi sopimuksen suurvaltojen kanssa, -
ja se on vakava uhka kansainväliselle yhteisölle.
Jemenin presidentti Hadi sanoi, että saudien johtama liittouma -
taistelee Iranin tukemia Jemenin huthikapinallisia vastaan -
estääkseen Iranin alueellisen levittäytymisen.
Turkin hävittäjät osallistuivat USA:n johtaman liittouman ilmaiskuihin -
ISISiä vastaan Syyriassa ensimmäistä kertaa viikonloppuna.
Pääministeri Netanjahu oli viikonloppuna virkamatkalla Italiassa.
Hän tapasi Italian pääministerin Matteo Renzin Firenzessä.
He keskustelivat kahdenvälisten suh- teiden ja yhteistyön vahvistamisesta.
Lehdistötilaisuudessa Netanjahu korosti -
kahdenvälisen innovaatioyhteistyön kehittämisen tärkeyttä, -
sillä se hyödyttäisi kumpaakin maata.
Eräs yksinkertainen sääntö on ehdottoman tärkeä -
yhteiskuntiemme tulevaisuudelle.
Tulevaisuus on niiden, jotka luovat uutta.
Italia on aina ollut luovuuden kärkimaa.
Ei tarvitse kuin seistä tässä uskomattomassa salissa -
Vasarin maalausten ja Michelangelon patsaiden vierellä ymmärtääkseen, -
miten luova ja mahtava Italia on ollut vuosisatojen ajan ja on tänäänkin.
Israel puolestaan on maailman teknologian keskus.
Yhdessä voimme luoda uutta enemmän kuin erikseen -
sekä kahden kansamme hyväksi että muiden kansojen hyväksi.
Tapaamisessa keskusteltiin myös islamilaisen terrorismin -
ja Iranin ydinohjelmasopimuksen aiheuttamista huolista.
Netanjahu varoitti, että vaikka Iran laati ydinohjelmasopimuksen, -
se tavoittelee ydinasetta, mikä on va- kava uhka kansainväliselle yhteisölle.
ISISin raakuus -
on saanut koko maailman huomion, aivan syystäkin.
Mutta uskon, että paljon vakavampi uhka on toinen islamilainen valtio, -
nimittäin Iranin islamilainen valtio sen ydinaseohjelman takia.
Vakuutan, ettei Israel vastusta siviiliydinenergiaohjelmaa Iranissa.
Vastustamme ydinaseohjelmaa Iranissa.
Valitettavasti sopimus Iranin kanssa sallii sen pitää -
laajennetun ja mahtavan ydininfrastruktuurin, -
joka on täysin tarpeeton siviiliydinohjelmassa -
mutta täysin pakollinen ydinaseiden tuotannossa.
Sopimus antaa Iranille kolmentoista vuoden sisään -
kyvyn rakentaa niin monta sentrifugia kuin se tahtoo -
ja rikastaa niin paljon uraania niin korkeatasoisesti kuin se tahtoo.
Se vie maailmanlaajuista terrorismia harjoittavan islamilaisen Iranin -
kokonaisen ydinasearsenaalin kynnykselle.
Paljon ennen sitä Iran saa satoja miljardeja dollareita -
pakotehelpotuksista ja sijoituksista terrorismin polttoaineeksi -
Lähi-idässä, Pohjois-Afrikassa ja muualla.
Se tekee Iranista paljon rikkaamman ja sotilaallisesti vahvemman, -
minkä vuoksi sen ydinasetavoitteita on vaikeampaa kohdata tulevaisuudessa.
Pääministeri Netanjahu puhui myös laittomien siirtolaisten -
ja pakolaisten tulvasta EU:hun.
Hän kehotti lisäämään Välimeren turvatoimia -
kamppailussa "suurta tragediaa ja suurta haastetta" vastaan.
Jemenin presidentti Abdrabuh Mansur Hadin mukaan -
saudien johtama liittouma sotii Iranin tukemia huthikapinallisia vastaan -
estääkseen Iranin alueellisen levittäytymisen.
Saudi-Arabiaan paennut Hadi puhui viikonloppuna vierailullaan Sudanissa.
Sudan kuuluu Jemenin kapinallisten vastaiseen liittoumaan.
Taistelemme sotaa, joka pysäyttää -
Iranin levittäytymisen Lähi-idässä.
Iran on levittäytynyt Irakiin, Syyriaan ja Libanoniin.
Kun huthit tulivat Sanaan, -
he sanoivat vallanneensa arabimaailman neljä pääkaupunkia.
Huthit valtasivat Sanaan viime syyskuussa vallankumouksessa -
"korruptoitunutta hallintoa vastaan". Huthit ovat vallanneet maata laajalti.
Saudi-Arabiaa pidetään Iranin merkit- tävimpänä alueellisena kilpailijana -
ja Lähi-idän mahtavimpana sunnamaana.
Se on käynnistänyt hyökkäyksen shiiakapinallisia vastaan -
työntääkseen "Iranin vaikutuksen pois takapihaltaan".
Jemenin konflikti on tähän mennessä vaatinut yli 4 300 ihmishenkeä, -
joista monet ovat siviilejä.
Se on levittänyt tauteja ja nälänhätää köyhään arabimaahan.
Turkin hävittäjät osallistuivat USA:n johtaman liittouman ilmaiskuihin -
ISISiä vastaan Syyriassa ensimmäistä kertaa viikonloppuna.
Turkki suostui heinäkuussa avaamaan lentotukikohtiaan liittoumalle, -
mutta ei ole tahtonut johtavaa osaa taistelussa ISISiä vastaan -
vastaiskun pelossa.
USA ja Turkki solmivat 24. elokuuta teknisen sopimuksen -
Turkin osasta kampanjassa sunni-islamisteja vastaan.
Nämä hallitsevat laajoja alueita Syyriassa ja Irakissa.
Pentagonin tiedottaja Peter Cook kehui lausunnossaan Turkkia -
sen osallisuudesta liittouman pyrkimykseen -
heikentää ja lopulta kukistaa ISIS.
Egypti ilmoitti pitävänsä kauan odotetut parlamenttivaalit -
kahdessa vaiheessa 18. ja 19. lokakuuta alkaen.
Valintaprosessi pidetään -
Egyptin arabitasavallan ulkopuolisissa vaalipiireissä -
lauantaina ja sunnuntaina -
17.―18. lokakuuta 2015.
Egyptin sisäisten vaalipiirien osalta -
valintaprosessi suoritetaan -
sunnuntaina ja maanantaina -
18.―19. lokakuuta 2015.
Egyptissä ei ole ollut parlamenttia kesäkuun 2012 jälkeen, -
jolloin tuomioistuin hajotti ylemmän kamarin.
Se peruutti vuoden 2011 kansannousun saavutuksen.
Mubarak syöstiin silloin vallasta.
Kenraali Abdel Fattah al-Sisi, josta sittemmin tuli presidentti, -
syrjäytti Egyptin ensimmäisen vapaasti valitun presidentin, -
islamistisen Mohammed Mursin, vuonna 2013.
Armeija julisti silloin suunnitelman saada Egyptiin demokratia.
Egypti on väkirikkain arabimaa ja länsimaiden liittolainen.
Ilmoitusta seurasi Egyptin historian ankarin islamistien vastainen tehoisku.
Turvallisuusjoukot sammuttivat satoja mielenosoituksia ja pidättivät tuhansia.
Hallinnon mukaan vaalit todistavat Egyptin sitoutumisen demokratiaan.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen